als_Latn dik_Latn sag_Latn
Microsoft njoftoi sot se të gjitha pajisjet Lumia që operojnë me sistemet Windows Phone 8 / 8.1 do të përditësohen me versionin më të ri të sistemit operativ, Windows 10. Kjo do të thotë se edhe telefonat inteligjentë që kanë një çmim të arsyeshëm, si Lumia 520 dhe Lumia 530, do të kenë sistemin më të fundit të Microsoft-it.
Kompania e konfirmoi këtë lajm në llogarinë zyrtare Lumia në Twitter. “Ne kemi në plan të përditësojmë të gjitha pajisjet Lumia Windows Phone 8 në Windows 10 në të ardhmen,” shkroi kompania në Twitter.
Në fillim të këtij muaji, u njoftua se sistemi Windows 10 po testohet tek telefonat, ku Lumia 940 mund të jetë një nga pajisjet e para që do të operojë me këtë sistem. Windows 10 është një platformë që do të unifikojë të gjitha pajisjet Microsoft- kompjuterë, laptop, tabletë, telefona inteligjentë, madje edhe pajisjet teknologjike që vishen. Edhe pse do të kenë pamje krejtësisht të ndryshme, ata do të kenë të njëjtin sistem operativ.
(Herë të lexuara: 154)
als_Latn als_Latn als_Latn als_Latn